Kvartalet Cybele i 1978.
**Cybele-kvartalet** er et kvartal i Gamla stan i Stockholm. Kvartalet er omgitt av Skräddargränd i nord, Västerlånggatan i øst, Tyska brinken i sør og Stora Nygatan i vest. Kvartalet består i dag av seks eiendommer: Cybele 1, 4, 6, 12, 13, 14. På Alfred Rudolf Lundgrens Stokkholmskart fra 1885 er kvartalet oppdelt i tolv eiendommer. I flere av eiendommene hadde motehuset Aug. Magnusson AB sin aktivitet i mer enn 100 år.

Navnet
------

Nesten samtlige kvartalsnavn i Gamla stan ble til på slutten av 1600-tallet og er oppkalt etter begrep (først og fremst guder) fra den greske og romerske mytologien. Cybele eller Kybele er det greske navnet på den anatoliska modergudinnen som i Roma ble dyrket som "Magna mater".

Kvartalet
---------

Minnestein på husgavlen Cybele 12. "JGW" og "KLD" står for Johan Gerhardi Westerman og Karin Larsdotter.
Eiendommen i *Cybele 1* (Västerlånggatan 50 / Tyska brinken 28) ble dannet etter storbrannen i Stockholm 1625 og den derpå følgende reguleringen, da en del smug ble stengt. Et av dem het Mäster Hans gränd, og omtales i 1587. I den nordøstre delen gjenfinnes rester av et eller muligens to middelalderske hus, og en kjeller med hvelv fra 1600-tallet samt rester av en mur fra 1300-tallet. Den vestlige delen ble oppført i 1807 på eldre kjellerdeler. Det rundbuede utstillingsvinduet kom til i 1889 og ble forstørret 1913.

*Cybele 6* (Västerlånggatan 40-44) var plassen for Carolina Lindstrøms motebutikk, etablert 1842 som *C M Lindströms hattaffär.* I 1892 overlot hun virksomheten til sin eldste ansatte. Butikken var i 1995 fremdeles den eldste motebutiken i Stockholm, men er nå nedlagt. I hjørnebutikken mot Skräddargränd ligger siden 1911 *Åströms kappaffär.* Åstrøms er en av de få i sin bransje som fremdeles er igjen på Västerlånggatan. På midten av 1900-tallet gikk Västerlånggatan under benevnelsen *kappgatan* siden stort sett samtlige av Stockholms kåpebutikker lå her.

*Cybele 12* (Stora Nygatan 35) ble oppført mellom årene 1636 og 1651 for borgermesteren Johan Gerhardi Westerman (adlet Liljencrantz, 1604-1653) og hans hustru Karin Larsdotter. I hans festsal to trapper opp finnes fremdeles et rikt dekorert bjelketak. På husgavlen mot Tyska brinken finnes en minnestein som bærer parets initialer: *JGW* og KLD. Huset ble bygd om i 1751 av murmesteren Gottfrid Franck for hoffsadelmakeren Tobias Seidel. Da ble bygningen slått sammen med naboeiendommen. I 1946 ble det utført en gjennomgripende ombygging som helt omvandlet første etasje og dens fasade. Da hadde *Rydholms skrädderi* sine lokaler her. I 1970 sto Kooperativa Förbundet for ennå en ombygging med Peter Celsing som arkitekt og det tidligere fasadeutseendet ble delvis gjenopprettet.

*Cybele 13* (Västerlånggatan 46 og Stora Nygatan 33) er en sammenslåing av tre eldre eiendommer og ble bygd i 1740 for fiskalen J.H. Helleday, og bygningen kalles også det Helledayska huset. Det regnes som et av de få bevarte borgerlige hus i rokokko. 1887 ble det gjennomført en ombygging av sokkeletasjen og butikkfasaden og nåværende støpejernssøyler ble satt opp. I sokkeletasjen i Stora Nygatan 33 har nå Gudrun Sjödén sin motebutik.

*Cybele 14* (Stora Nygatan 27) var på midten av 1600-tallet hage. Det nåværende huset ble bygd i 1771. Her lå Apoteket Kronan mellom 1891 og 1924. Apotekets emblem, to løver som flankerte Karl XIIs kronte speilmonogram, var oppsatt på hjørnet innenfor Skräddargränd.

Bilder fra nåtid
----------------

Kvartalet mot Västerlånggatan
* Västerlånggatan 40-50Västerlånggatan 40-50
* Västerlånggatan 40Västerlånggatan 40
* Tekst "Aug. Magnusson" i fortauet, Västerlånggatan 48Tekst "Aug. Magnusson" i fortauet, Västerlånggatan 48
* Västerlånggatan 44Västerlånggatan 44
* Västerlånggatan 50, 2016Västerlånggatan 50, 2016

Kvartalet mot Stora Nygatan
* Stora Nygatan 33Stora Nygatan 33
* Stora Nygatan 31, innergården mot nordøstStora Nygatan 31, innergården mot nordøst
* Taket i borgermester Westermans festsal, Stora Nygatan 35Taket i borgermester Westermans festsal, Stora Nygatan 35
* Stora Nygatan 35-27Stora Nygatan 35-27
* Stora Nygatan 27Stora Nygatan 27

### Motehuset Aug. Magnusson

Aug. Magnusson 1953, hjørnet Västerlånggatan 50 / Tyska brinken 28.
I eiendommene Cybele 1, 4 og 13-12 (Västerlånggatan 46-50 og Store Nygatan 33-35) lå i drøyt 100 år motehuset Aug. Magnusson. Aktiviteten ble grunnlagt i 1860 av handelsmannen August Magnusson og på 1890-tallet ble han også eier av flere eiendommer i kvartalet. I 1895 hadde han som første manufakturhandler en fullstendig avdeling for damkonfeksjon. I 1898 åpnet han en bestillingsavdeling, som snart ble byens fremste. Ved hundreårsskiftet i 1900 var 70 personer sysselsatt i hovedbutikken og 8 i filialen "Magasin du Nord" på Drottninggatan.

Selskapet Aug. Magnusson var tidvis også landets største silkeimportør. Omkring 1920 fantes cirka 150 hjelpere og sømmersker. Etter August Magnussons død i 1905 ble ledelsen overtatt av sønnen Karl August Magnusson. Etter hans død i 1930 beholdt familien selskapet, men den daglige ledelsen ble overlatt til en utenforstående. På 1950-tallet ble også skredderiet *Rydholms* (Store Nygagatan 33-35) disponert av Aug. Magnusson AB. På 1960-tallet, kort etter 100-årsjubileet ble Aug. Magnusson lagt ned. 

Fremdeles finnes Magnussons logo i form av noen medaljonger mellom utstillingsvinduene på huset Västerlånggatan 50. Magnussons lokaler ble overtatt av blant andre Indiska (Västerlånggatan 50) som flyttet inn på 1970-tallet. Indiska stengte sin butikk i mars 2016 som et ledd i rekonstruksjonen av selskapet.

Referanser
----------

1. ↑  «Åströms Kappaffär: Kort om Åströms.». Åströms Kappaffär. Besøkt 9. november 2017.
2. 1 2  «Minnet av ett stentungt modehus». *www.stockholmdirekt.se* **(svensk)**. Besøkt 9. november 2017.
3. 1 2  «August Magnusson - Svenskt Biografiskt Lexikon». *sok.riksarkivet.se*. Besøkt 9. november 2017.

Kilder
------

* Hasselblad, Björn; Lindström, Frans (1979). *Stockholmskvarter: vad kvartersnamnen berättar*. Stockholm: Almqvist & Wiksell / Hugo Gebers förlag. s. 16-17. ISBN 91-20-06252-4. Libris: 7219146.
* Cybele 1: Stockholm, Gamla Stan, RAÄ 103: arkeologisk förundersökning 1991 och 1994 : SR 967 / Kerstin Söderlund.
* Cybele 13: f.d. Cybele 2, Gamla Stan, Stockholm: murverksdokumentation / Anna Bergman.
* Stockholmskällan: Stora Nygatan 27-35.

Eksterne lenker
---------------

* (en) Kvarteret Cybele – kategori av bilder, video eller lyd på Commons Rediger på Wikidata
* 

* (sv) Stockholmskällan har multimedia som gjelder Cybele-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |